
 Hej,  

Jeg er en dreng på 17 år med ingen rigtig erfaring i at have en kæreste. Jeg har nu gået i klasse med denne her pige i lidt over et år. Jeg er gode venner med hende og er bange for at ødelægge venskabet hvis jeg siger jeg rigtig godt kan lide hende. Vi har det tit sjovt sammen, jeg er desuden også en af de drenge som hun f.eks. har mest kropkontakt med som kram. Jeg har tænkt på at spørger en af hendes veninder som jeg også rigtig god kender om jeg overhovedet har en chance men problemet er bare stadig at jeg er bange for at ødelægge det hele... Hvad gør jeg?  

Venlig hilsen en meget forvirret ung fyr 
Skal, skal ikke....
===================



 Hej forvirrede :)  
  
Hvad vil du helst? Gå og ærgre dig over at du aldrig gav det en chance? Eller ærgre dig over at du gav det en chance fordi det potentielt kan ødelægge jeres venskab? Det du vægter højest, må være det du holder ved.   
  
Jeg er fan af at tage chancer, for hvis ikke man tager dem vinder man aldrig. Og du kan sagtens miste på det, men min erfaring er at man mister mest på ikke at tage chancen. Men du skal gøre hvad du synes er rigtigt! :)  
  
Knus, Josefine 

Kære forvirret ung fyr


Det er en god ide, at høre hendes veninde ad. Det kunne
være, at hun ved hvordan din crush føler for dig – men husk: veninder snakker.
Fortæller du veninden dine følelser, kan du også næsten være sikker på, at det
går videre til din crush. Derfor synes jeg også, at det ville være en god ide,
at du gør det op med dig selv: er det okay med dig, at I bare er venner? 


Du må tage en vurdering om du vil risikere jeres venskab
eller kan du leve med, at I bare er venner. For som du selv skriver, er der jo
chance for, at tingene mellem jer kan blive akavet bagefter. Som tilføjelse vil
jeg også sige, at tingene kun er akavet, hvis du selv gør det akavet. Hvis hun
holder sig tilbage og ikke vil gøre de ting I plejede at gøre (som venner), så
kan det måske være, at hun bare er bange for at såre dig. Piger er rigtig god
til at snakke om følelser, så hvis tingene ikke går som ønsket, kan du altid
fortælle hende, at du savner hendes venskab.


Ofte handler kærlighed om at tage chancer: Man kan både
vinde og tabe. Det er aldrig fedt at tabe, men i det mindste ved hun besked.
Derfor skal du også forberede dig på konsekvenserne og handle derfra. Hvem ved
hvad udfaldet bliver :)


Rigtig meget held og lykke. Jeg håber, at svaret kan hjælpe
lidt.


Knus Tu Chi

 